**Branko Radivojevič** (s. 24. marraskuuta 1980 Piešťany, Tšekkoslovakia) on slovakialainen jääkiekkoilija, pelipaikaltaan laitahyökkääjä. Hän edustaa KHL-seura Spartak Moskovaa. Radivojevič pelasi urallaan 393 NHL:n runkosarjaottelua vuosina 2002–2008.

Ura
---

### Seuraura

#### Uran alku Slovakiassa

Radivojevič on HK Dukla Trenčínin kasvatti. Hän pelasi seurassa yhden ottelun Slovakian Extraligassa kaudella 1997–1998. Tämän jälkeen hän siirtyi pelaamaan Pohjois-Amerikkaan OHL-junioriliigan Belleville Bullsiin. Hän voitti ensimmäisellä kaudellaan OHL:n mestaruuden ja kaudella 2000–2001 hän teki tehopisteet 34+70=104 ja hänet valittiin OHL:n tähdistökentälliseen. Hän voitti myös Jim Mahon Trophyn kauden eniten pisteitä tehneenä oikeana laitahyökkääjänä. Colorado Avalanche varasi Radivojevičin kolmannella kierroksella 93. pelaajana vuoden 1999 NHL:n varaustilaisuudessa.

#### NHL-ura ja työsulkukausi (2001–2008)

Radivojevič siirtyi kaudeksi 2001–2002 Phoenix Coyotesin organisaatioon, kun hän oli tehnyt Phoenixin kanssa pelaajasopimuksen vapaana pelaajana 19. kesäkuuta 2001. Hän debytoi NHL:ssä 3. maaliskuuta 2002 ottelussa Columbus Blue Jacketsia vastaan ja sai ottelussa myös syöttöpisteen. NHL-uransa avausmaalin Radivojevič teki kolmannessa ottelussaan Vancouver Canucksia vastaan. Hän pelasi kaudella 2001–2002 62 AHL-ottelua farmijoukkue Springfield Falconsissa ja 18 NHL-ottelua. NHL:ssä hän teki kuusi tehopistettä. Kauden 2002–2003 Radivojevič pelasi kokonaisuudessaan Phoenixin NHL-kokoonpanossa. Hän teki 79 ottelussa tehopisteet 12+15=27 ja oli mukana myös kauden aikana pelatussa nuorten tähdistöottelussa. Kaudella 2003–2004 hän ehti pelata 53 ottelua Phoenixissa tehopistein 9+14=23, kunnes Phoenix vaihtoi hänet 9. helmikuuta 2004 Sean Burken ja varausvuoro-oikeuden kanssa Philadelphia Flyersiin. Phoenix sai Philadelphiasta vaihdossa Mike Comrien. Radivojevič teki loppukaudella yhdeksän pistettä ja koko kaudella yhteensä 32 tehopistettä runkosarjassa. Radivojevič pelasi kaudella 18 pudotuspeliottelua, joissa hän teki kaksi tehopistettä.

NHL:n työsulkukauden 2004–2005 Radivojevič aloitti Tšekin Extraligassa Vsetínská Hokejovássa, josta hän siirtyi kesken kauden 31 ottelun jälkeen ruotsalaiseen Luleå HF:ään. Luleåssa hän pelasi 10 ottelua, joissa hän teki 11 pistettä. Radivojevič palasi työsulkukauden jälkeen NHL:n Philadelphiaan. Kauden jälkeen Philadelphia ei tehnyt Radivojevičin kanssa uutta pelaajasopimusta, joten hänestä tuli vapaa pelaaja. Kesällä 2006 hän siirtyi Minnesota Wildiin. Radivojevič teki kaudella 2006–2007 24 tehopistettä. Hän pelasi Minnesotassa vielä kauden 2007–2008.

#### Siirto Venäjälle (2008–)

Kaudeksi 2008–2009 Radivojevič siirtyi KHL-sarjaan Spartak Moskovaan. Hän oli tehopisteillään 17+26=43 Spartakin paras pistemies runkosarjassa. Kaudella 2009–2010 hän oli varakapteeni ja jälleen seuran paras pistemies tehopisteillä 18+37=55. Radivojevič pelasi kahdesti KHL:n tähdistöotteluissa vuosina 2009 ja 2010. Kaudella 2010–2011 Radivojevič nimettiin Spartakin kapteeniksi. Hän teki kaudella tehopisteet 7+23=30, joka oli vähemmän kuin aikaisemmilla kausilla.

Kaudeksi 2011–2012 Radivojevič vaihtoi joukkuetta KHL:ssä, kun hän siirtyi HK Atlantiin. Kaudeksi 2012–2013 hän palasi Spartak Moskovaan.

### Maajoukkueura

Radivojevič on edustanut Slovakin maajoukkueita. Hän pelasi nuorten MM-kilpailuissa vuonna 2000. Hän edusti Slovakian A-maajoukkuetta kevään 2003 MM-kilpailuissa ja oli voittamassa pronssia. Turnauksen seitsemässä ottelussa hän teki tehopisteet 2+1=3. Hän pelasi myös seuraavan vuoden maailmancupissa. Radivojevič pelasi MM-kisoissa vuosina 2007 ja 2009. Hän oli mukana Vancouverin olympialaisissa 2010. Radivojevič edusti jälleen Slovakiaa MM-kisoissa vuosina 2011 ja 2012. Vuonna 2012 Slovakia voitti historiansa toisen MM-hopean ja Radivojevič teki 10 ottelussa tehopisteet 4+4=8.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1997–1998 | HK Dukla Trenčín | SloEL | 1 | 0 | 0 | 0 | 2 | – | – | – | – | – |
| 1998–1999 | Belleville Bulls | OHL | 68 | 20 | 38 | 58 | 61 | 21 | 7 | 17 | 24 | 18 |
| 1999–2000 | Belleville Bulls | OHL | 59 | 23 | 49 | 72 | 86 | 16 | 5 | 8 | 13 | 32 | JMM | 7 | 0 | 0 | 0 | 4 |
| 2000–2001 | Belleville Bulls | OHL | 61 | 34 | 70 | 104 | 77 | 10 | 6 | 10 | 16 | 18 |
| 2001–2002 | Springfield Falcons | AHL | 62 | 18 | 21 | 39 | 64 | – | – | – | – | – |
|  | Phoenix Coyotes | NHL | 18 | 4 | 2 | 6 | 4 | 1 | 0 | 0 | 0 | 2 |
| 2002–2003 | Phoenix Coyotes | NHL | 79 | 12 | 15 | 27 | 63 | – | – | – | – | – | MM | 9 | 2 | 1 | 3 | 8 |
| 2003–2004 | Phoenix Coyotes | NHL | 53 | 9 | 14 | 23 | 36 | – | – | – | – | – |
|  | Philadelphia Flyers | NHL | 24 | 1 | 8 | 9 | 36 | 18 | 1 | 1 | 2 | 32 |
| 2004–2005 | Vsetínská Hokejová | ČEL | 31 | 7 | 11 | 18 | 114 | – | – | – | – | – | MC | 4 | 0 | 1 | 1 | 2 |
|  | Luleå HF | SEL | 10 | 6 | 5 | 11 | 8 | 4 | 0 | 0 | 0 | 44 |
| 2005–2006 | Philadelphia Flyers | NHL | 64 | 8 | 6 | 14 | 44 | 5 | 1 | 0 | 1 | 0 |
| 2006–2007 | Minnesota Wild | NHL | 82 | 11 | 13 | 24 | 21 | 5 | 0 | 0 | 0 | 2 | MM | 7 | 2 | 1 | 3 | 6 |
| 2007–2008 | Minnesota Wild | NHL | 73 | 7 | 10 | 17 | 48 | 2 | 0 | 0 | 0 | 0 |
| 2008–2009 | Spartak Moskova | KHL | 49 | 17 | 26 | 43 | 86 | 6 | 2 | 1 | 3 | 6 | MM | 6 | 0 | 1 | 1 | 4 |
| 2009–2010 | Spartak Moskova | KHL | 56 | 18 | 37 | 55 | 115 | 9 | 0 | 5 | 5 | 33 | OK | 7 | 0 | 0 | 0 | 6 |
| 2010–2011 | Spartak Moskova | KHL | 54 | 7 | 23 | 30 | 51 | 4 | 2 | 3 | 5 | 2 | MM | 6 | 0 | 1 | 1 | 6 |
| 2011–2012 | HK Atlant | KHL | 43 | 7 | 20 | 27 | 24 | 12 | 5 | 2 | 7 | 10 | MM | 10 | 4 | 4 | 8 | 2 |
| 2012–2013 | Spartak Moskova | KHL | 50 | 4 | 17 | 21 | 23 | – | – | – | – | – | MM | 8 | 3 | 2 | 5 | 2 |
| 2013–2014 | Neftekhimik Nizhnekamsk | KHL | 14 | 2 | 1 | 3 | 2 | – | – | – | – | – |
|  | HC Slovan Bratislava | KHL | 31 | 3 | 5 | 8 | 22 | – | – | – | – | – | OK | 4 | 0 | 0 | 0 | 0 |
| 2014–2015 | HK Dukla Trenčín | SloEL | 12 | 6 | 5 | 11 | 0 | – | – | – | – | – |
|  | Bílí Tygři Liberec | ČEL | 12 | 6 | 5 | 11 | 0 | – | – | – | – | – |
| 2015–2016 | Bílí Tygři Liberec | ČEL | 51 | 15 | 26 | 41 | 71 | 14 | 5 | 12 | 17 | 6 |
| 2016–2017 | Bílí Tygři Liberec | ČEL | 52 | 9 | 24 | 33 | 20 | 16 | 4 | 6 | 10 | 10 |
| 2017–2018 | HK Dukla Trenčín | SloEL | 45 | 16 | 29 | 45 | 49 | 17 | 8 | 9 | 17 | 36 |
| 2018–2019 | HK Dukla Trenčín | SloEL | 56 | 13 | 31 | 44 | 48 | 4 | 0 | 2 | 2 | 4 |
| 6 kautta | yhteensä | NHL | 393 | 52 | 68 | 120 | 252 | 31 | 2 | 1 | 3 | 36 |
| 6 kautta | yhteensä | KHL | 297 | 58 | 129 | 187 | 323 | 31 | 9 | 10 | 19 | 51 |
| 4 kautta | yhteensä | ČEL | 172 | 37 | 76 | 113 | 241 | 30 | 9 | 18 | 27 | 16 |
| 4 kautta | yhteensä | SloEL | 114 | 35 | 64 | 99 | 95 | 21 | 8 | 11 | 19 | 40 |

Lähteet
-------

* Branko Radivojevič *Elite Prospects*. Everysport Media Group AB.  (englanniksi)
* Branko Radivojevič The Internet Hockey Databasessa (englanniksi)
* Branko Radivojevič Legends of Hockey -sivustolla (englanniksi)

### Viitteet

1. 1 2 3 4 5  Elite Prospects
2. 1 2 3  Simon Gagne, Kim Johnsson, Branko Radivojevic and Patrick Sharp Accept Qualifying Offer  9.8.2005. Philadelphia Flyers. Viitattu 3.9.2011. (englanniksi)
3. ↑  Branko Radivojevic 2001–02 Game Log Hockey-Reference.com. Viitattu 12.7.2011. (englanniksi)
4. 1 2 3  Legends of Hockey
5. ↑  Форвард сборной Словакии – в «Атланте»  8.8.2011. HK Atlant.  Arkistoitu 16.10.2011. Viitattu 3.9.2011. (venäjäksi)